আজি মুক্তি পাবলগীয়া বিশিষ্ট চলচ্চিত্ৰ নিৰ্মাতা জাহ্নু বৰুৱা পৰিচালিত 'ভগা খিৰিকি'ৰ মুক্তি স্থগিত ৰখা হৈছে। গুৱাহাটী আন্তঃৰাষ্ট্ৰীয় চলচ্চিত্ৰ মহোৎসৱৰ কালি উদ্বোধনীৰ দিনা 'ভগা খিৰিকি' প্ৰদৰ্শিত হৈছিল।
গুৱাহাটীৰ শ্ৰীমন্ত শংকৰদেৱ কলাক্ষেত্ৰত আজি সংবাদ মাধ্যমৰ সৈতে হোৱা এক মত বিনিময় অনুষ্ঠানত এই কথা সদৰী কৰা হৈছে। ছবিখনৰ প্ৰযোজক শ্বাহনাব আলমে জানিব দিয়ে যে এমাহৰ ভিতৰতে ছবিখনৰ মুক্তি দিয়া হ'ব।
অনুষ্ঠানত পৰিচালক জাহ্নু বৰুৱাই কয় যে তেওঁ চাৰে চাৰি বছৰ পিছত এই ছবিখন নিৰ্মাণ কৰিছে। ছবিখনৰ চিত্ৰগ্ৰহণ কাজিৰঙাৰ আশে পাশেই সম্পন্ন কৰা হৈছে।
জেৰিফাই লগতে কয় যে চলচ্চিত্ৰক কেৰিয়াৰ হিচাপে লোৱাটো সঁচাকৈয়ে কঠিন বিশেষকৈ অসমৰ দৰে ঠাইত য'ত বহুত সংগ্ৰাম কৰিবলগীয়া হয়।
চলচ্চিত্ৰখনৰ মুখ্য চৰিত্ৰত জেৰিফাই অভিনয় কৰিছে। ছবিখনত অভিনয় কৰা আন শিল্পীসকলৰ ভিতৰত আছে সীমা বিশ্বাস, জয় কাশ্যপ আৰু ৰাষ্ট্ৰীয় বঁটা বিজয়ী বিষ্ণু খাৰঘৰীয়াৰ লগতে আন বহুতে। প্ৰায় ৩.৫ কোটি টকা ব্যয় সাপেক্ষে ছবিখন নিৰ্মাণ কৰি উলিওৱা হৈছে।
এই চলচ্চিত্ৰখন প্ৰযোজনা কৰিছে অসম পৰ্যটনৰ ব্ৰেণ্ড এম্বেছাদৰ প্ৰিয়ংকা চোপ্ৰাৰ কোম্পানী পাৰ্প'ল পেব'ল পিকছাৰছ আৰু মুম্বাইৰ এটি কোম্পানী এষ্টাৰ্লী এন্টাৰটেইমেন্টে।
শাৰীৰিক অসুস্থতাৰ বাবে চিকিৎসালয়ত ভৰ্তি ফুটবল সম্ৰাট পেলে; কেনে আছে কিংবদন্তি খেলুৱৈগৰাকী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
